cyanic-selkie/wikianc huggingface dataset:
Sarcofago degli Sposi
Sarcofago degli Sposi (Sarcophagus of the Spouses, Sarkofagen til de gifte) er en etriskisk terrakotta-sarkofag fra slutten av 500-tallet f.Kr. Figuren er i nesten fullfigur skala, og viser et gift par som sitter ved et middagsbord, i livet etter døden. Denne scenen går også igjen på mange greske vaser i samme periode. Den ble funnet under en utgraving av begravelsesplassen i Cerveteri (antikkens Caere).
Figuren er tydelig påvirket av det greske, dette ser vi bl.a. av deres smilende fjes, mandelformede øyne, flettede hår, og fasongen på sengebeina. Den tydelige forskjellen på detaljrikdommen på øvre del av bysten og den nedre delen er typisk etruskisk; deres fokus var på øvre halvdel av figurene, særlig ansiktet og armene.
Figuren står i dag i Museo Nazionale Etrusco, det nasjonale etruskiske museet i Roma.
Liva
Liva er det første konsertalbumet og konsert-DVD fra det norske bandet Gåte. Opptaket foregikk i Rockefeller Music Hall i Oslo 30. desember 2005.
Høvågavisa
Høvågavisa var en avis som ble utgitt i Lillesand i Aust-Agder fra 1998 til 2017. Avisen ble lagt ned i juni 2017 etter sviktende abonnements- og annonseinntekter.
Hel (underverdenen)
Hel (også kalt Helheim) var navnet på dødsriket i norrøn mytologi. Det norrøne dødsriket skiller seg fra det kristne helvete i den forstand at det ikke er snakk om et sted man blir straffet for sine misgjerninger.
Helheimen oppfattes som underjordisk. Nivlhel blir plassert lengst i nord. Hvorvidt Nivlhel og Hel er identisk eller overlappende er uklart. Etymologien til 'nivl' antyder et mulig paradoks da det henger sammen med ordet for sky, tåke, latinsk 'nebula', tysk 'nebel' (jf. Nibelungen) og gresk νεφέλη ‎(nefele), foruten å være forbundet med det hebraiske 'נְפִילִים', Nefelim, som i Bibelen oversettes med Gudesønnene, men som oftest identifiseres med de falne englene.
For å komme til Helheimen må en passere Gjallarbroen, som går over den halvt underjordiske elva Gjoll. Fordi det blir fortalt at Hel, personifikasjonen av Helheimen, hersker over ni verdener, mistolkes det ofte at Helheimen består av ni verdener. Det finnes ikke noe belegg for dette, snarere er det at man i den Norrøne forestillingsverden ikke så noen unnslippe Hels, det vil si dødens makt; også gudene dør.
Foruten at Hel har «overlevd» i vårt begrep om Helvete, finner vi henne igjen i uttrykket å slå i hjel'. Hel har åpenbart ikke bare hatt negative assosiasjoner. Tjodolv den kvinværske kaller henne for Glitnes Gnå. Glitnir er navnet til Forsetis hall, og Gnå er en av de 16 åsynjene som Høy nevner i Gylvaginning når han blir utspurt av Gangleri Odin. Om Gnå kan antyde den fagre siden ved Hel, kan Sinmara være en antydning om det mer grufulle aspektet.
Roar Uthaug
Roar Uthaug (født 25. august 1973) er en norsk filmregissør. Han er utdannet ved Mediefabrikken og ved Den norske filmskolen i Lillehammer. Som elev ved filmskolen ble han nominert til Student Academy Awards (Oscar for studenter) i 2003 med novellefilmen Regjeringen Martin som var hans eksamensfilm.
Etter eksamen fra filmskolen (2002), ble Uthaug ansatt i produksjonsselskapet Fantefilm som regissør for reklame- og musikkvideoer. Den første helaftens spillefilmen han regisserte var Fritt vilt, som hadde premiere i 2006. Uthaug var co-produsent på Fritt vilt II.
Annet
Uthaug lagde, ifølge IMDB, sin første film Øksemorderen i åttende klasse ved Fjellsrud ungdomsskole.
Lillesands-Posten
Lillesands-Posten er en avis som blir utgitt i Lillesand og Birkenes kommuner i Agder. Avisa eies av Agderposten, og har blitt gitt ut siden 1800-tallet. Den kommer ut to ganger i uka, tirsdag og fredag.
Opplag
Bekreftede netto opplagstall fra Mediebedriftenes Landsforening:
Russlands kvinnelandslag i fotball
Det russiske kvinnelandslaget er med i sitt femte EM på seks forsøk. Imidlertid har det vært beskjedne resultater. I EM i 1993 og i 1995 tapte Russland mot Tyskland i kvartfinalen, det vil si første kamp. I EM i 1997 tapte Russland alle kampene i gruppespillet og endte sist, mens i EM i 2001 spilte laget uavgjort mot England og endte nest sist. I kvalifiseringen til EM i 2005 endte Russland på andre, og måtte ut i kvalifisering. Der ble det tap mot overraskelseslaget Finland. I kvalifiseringen til EM i Finland i 2009 kom Russland igjen på andreplass, nå bak Norge. Russland gikk dermed ut i kvalifisering igjen. Denne gangen møtte Russland Skottland, og gikk videre på bortemålsregelen etter 4-4 sammenlagt. I EM var imidlertid Russland en av skuffelsene med null poeng eter tre kamper. Den jevneste var mot England, der russerne mistet en 2-0-ledelse til 2-3 i løpet av 18 minutter.
I VM har det gått noe bedre. I 1999 kunne lagene kvalifisere seg til VM uavhengig av innsats i EM, og Russland kvalifiserte seg gjennom å slå Finland i to omspillskamper. I selve turneringen kom Russland til kvartfinalen, der de tapte 0-2 mot Kina. Også i VM i 2003 kvalifiserte Russland seg til semifinalen, der laget tapte 0-7 mot Tyskland. Kvalifiseringen til VM i 2007 var imidlertid svært tøff; bare det beste laget gikk videre til VM, og Russland hadde havnet i gruppe med Tyskland. Oppgaven ble for stor for Russland, som tapte begge kampene mot Tyskland, men vant alle de resterende oppgavene.
Russland har per 2008 aldri kvalifisert seg til OL. Det gjorde de ikke for OL i London, ettersom de noe overraskende kom på andreplass i sin gruppe bak Sveits, etter å ha tapt hjemme for sveitserne.
Eartha Kitt
Eartha Mae Kitt (født 17. januar 1927 i North i Sør-Carolina, død 25. desember 2008 i Weston i Connecticut) var en amerikansk sangerinne og skuespillerinne.
Biografi
Kitt ble født i byen North i delstaten Sør-Carolina i 1927. Hun skal ha vært et resultat av en voldtekt, en hvit sønn av en plantasjeeier voldtok moren hennes. Kitt havnet i New York som niåring, og tenårene tilbrakte hun på gaten, eller når hun var heldig, hos venner, før hun sang og danset seg opp av rennestenen.
Kitt fikk plass i et afroamerikansk dansekompani, som brakte henne til Europa, hvor hun snart ble populær med sanger som «C'est si bon» og «Santa Baby». Tilbake i USA gav regissøren og skuespilleren Orson Welles henne en rolle i sceneoppsetningen av Doktor Faustus, hvor hun spilte Helena. Welles beskrev henne som «den mest spennende kvinnen i verden».
I 1960-årene gjorde Kitt suksess som Catwoman i TV-serien Batman. Kitt ble frosset ut av underholdningsindustrien etter å ha kommet med kritiske uttalelser mot Vietnamkrigen under et besøk i Det hvite hus i 1968. Hun ble imidlertid tatt imot med åpne armer da hun returnerte til en rolle på Broadway ti år senere.
Mari Trommald
Mari Trommald (født 1962) er en norsk offentlig tjenesteperson og lege som har hatt flere lederstillinger. Hun har siden 2022 hatt stillingen som fagsjef i KS.
Trommald ble cand.med. ved Universitetet i Oslo i 1988. Hun tok en doktorgrad i 1995 på en avhandling om hippocampus.
Hun arbeidet som tilsynslege 1990-1991 og 1997-2002. Hun har siden hatt flere lederstillinger, deriblant avdelingsleder i Sosial- og helsedirektoratet (2002–2006), viseadministrerende direktør i Helse Sør-Øst (2007–2009), ekspedisjonssjef i Kommunetjenesteavdelingen i Helse- og omsorgsdepartementet (2009–2010) og direktør i Barne-, ungdoms- og familiedirektoratet (2010–2022). Hun har siden 2022 vært ansatt i en nyopprettet stilling i KS der hovedoppgaven hennes er å styrke samhandlingen mellom stat og kommune, særlig innen psykisk helse og rus.
Trommald har klinisk erfaring fra allmennpraksis og fengselshelsetjenesten og har arbeidet som forsker ved Folkehelseinstituttet om temaer tilknyttet kunnskapsbasert medisin, prioriteringer og helseøkonomi.
Hun har også hatt lederverv, deriblant styreleder i Nordlandssykehuset.
Stepperiker
Stepperike, nomaderike, eller sentralasiatisk rike, refererer til rikene opprettet av hesteridende og buebrukende eurasiske nomader på steppene i Sentral-Asia, fra antikkens Skytia til de tidligmoderne dzungarene. Ofte brukte begreper for disse rikene i middelalderen er «khanat»/«khaganat» (etter titlene khan/khagan), og etter de mongolske erobringene som «orda» (horde) - som i Den gylne horde.
Gjennom historien har stepperiker vært fryktede makter, og deres blodige ankomst spredte terror og frykt gjennom befolkningen. Steppefolks krigstaktikker og våpen - rytterfolk bevæpnet med pil og bue - viste seg å være svært effektive, og de klarte å underlegge seg store områder og mange forskjellige folkeslag, ofte og ved hjelp av store styrker. Nomadeflokkene hadde og et kraftig våpen i frykt, da nyheten om deres overhengende ankomst spredte panikk. Historiker Brian Landers skriver om mongolene at «ett rike skilte seg ut fra de som hadde vært før dem, og krysset fra Asia inn i Europa gjennom en orgie av vold og ødeleggelse. Mongolene brakte terror til Europa i en størrelse som ikke ville bli sett igjen før det tjuende århundret». De mongolske invasjoner forårsaket folkeforskyvning på et tidligere ukjent nivå, særlig i Sentral-Asia og Øst-Europa.
Stepperiker ble som regel styrt ved å etablere en hovedstad i en erobret sedentær stat, og deretter utnytte de eksisterende byråkratene og kommersielle ressursene av det erobrede ikkenomadiske samfunnet. Mønstret gjentas, og det nomadiske dynastiet blir til slutt assimilert inn i den nasjonens kultur de har erobret, og senere styrtet. Ibn Khaldūn beskrev en lignende syklus i sin Asabiyyah-teori.
Kimmeria
Kimmerierene var et indoeuropeisk folkeslag som levde nord for Kaukasus og Azovhavet så tidlig som 1300 f.Kr., til de ble drevet mot sør av skyterne, inn i Anatolia i det 8. århundre f.Kr. Språklig sett er folkeslaget sett på som iranske, eller muligens trakiske, med en iransk overklasse.
Skytia
Skyterne hersket Den eurasiske steppen fra det 8. århundre f.Kr., til det 2. århundre e.Kr. Folket sloss blant annet mot Aleksander den store under hans felttog i Sentral-Asia. Området kjent til klassisistiske forfattere som Skytia er:
Sakaene (indo-skytere) utvidet seg også til Sistan og Indusdalen i det første århundre f.Kr.
Xiongnu
Xiongnuene var en konføderasjon av nomadiske stammer fra Sentral-Asia, med en herskerklasse av ukjent opprinnelse og andre underlagte stammer. De levde på det mongolske platå mellom det tredje århundre og 460-tallet. Deres områder inkluderte dagens Mongolia, Sør-Sibir, Vest-Mandsjuria, og de moderne kinesiske provinsene Indre Mongolia, Gansu, Sinkiang.
Forholdet mellom de tidlige kinesiske dynastiene og Xiongnu var komplisert, og militærkonflikt, tributter, handel, og dynastiekteskap fant ofte sted mellom maktene. De var ansett som så farlige og ødeleggende at Qin-dynastiet startet byggingen av Den kinesiske mur for å beskytte Kina fra Xiongnu-angrep.
Hunerriket
Hunerne var en konføderasjon av sentralasiatiske stammer fra Sentral-Asias stepper. Hunerne ankom vestsiden av Volga noen år etter midten av det fjerde århundre, og erobret hele Øst-Europa, med en endelig grense ved det romerske rikets ytterkanter i sør, og presset inn i Germania i nord.
Deres ankomst til Europa førte med seg en stor etnisk og politisk omveltning, og kan ha ført til den store folkevandringen. Under Attila oppnådde riket sin største utbredelse mellom 447 og 453.
Rouran
Rouranene (柔然), «Juan Juan» (蠕蠕), eller «Ruru» (茹茹) var en konføderasjon av mongolsktalende nomadiske stammer ved nordgrensene av Kina fra det fjerde århundre til siste halvdel av det sjette århundre. Riket styrte over Mongolia, fra Mandsjurias grense til Turpan, og kanskje så langt som østkysten av Balkhash, og fra Orkhon til indre Kina.
Göktürkene
Göktürkerne var et tyrkisk folkeslag fra Nord- og Sentral-Asia, og nordvestre Kina. Under ledelse av Bumin Khan og hans sønner etablerte de den første kjente tyrkiske stat rundt år 546, og overtok etter Xiongnu som den mektigste makten i området. De var og den første tyrkiske stammen som brukte navnet «Türk» som navn.
Riket splittet seg inn i en vestre og østre del rundt år 600, forente seg i 680, før riket falt sammen rundt 734.
Uighurene
Uighur-khanatet var et tyrkisk rike som eksisterte i dagens Mongolia og omegn for omtrent ett århundre, mellom midten av det åttende århundre og det niende århundre. Riket var en stammekonføderasjon under Orkhon Uighur-adel.
Det ble etablert av Özmish Khan, i år 744, som utnyttet maktvakuumet etter Det tyrkiske khanatets fall. Riket kollapset etter en kirgisisk invasjon i år 840.
Mongolriket
Mongolriket var det største sammenhengende landriket gjennom historien, og det er estimert at rundt 100 millioner mennesker var underlagt riket ved sitt høypunkt. Riket ble stiftet av Djengis Khan i 1206, og ved sin høyde strakk det seg fra Stillehavet til Øst-Europa.
Etter å ha forent de mongolske og tyrkiske stammene utvidet riket seg gjennom krig. Under riket oppsto en fred kalt Pax Mongolica, og kultur og handel blomstret og ble utvekslet på tvers av Eurasia.
Etter Möngke Khans bortgang i 1259 delte riket seg i fire deler (Yuan-dynastiet, Ilkhanatet, Tsjagatai-khanatet, og Den gylne horde), som ble styrt av hver sin «Khan» (selv om Yuan-herskerne var tittulert Khagan). Etter det vestlige rikene smuldret opp, og Yuan-dynastiets fall i 1368, ble riket oppløst.
Timuridriket
Timuridene («Gurkānī» som de kalte seg selv), var et tyrkisk-mongolsk dynasti etablert av krigsherren Timur i 1370. Riket varte helt til 1506, og ved sitt høypunkt inkluderte Timurid-riket hele Sentral-Asia, Iran, og dagens Afghanistan, samt deler av Mesopotamia og Kaukasus.
Dzungarene
Dzungarene var en konføderasjon av Oiratfolkeslag som opprettet og hersket over det siste hestebueskytterriket fra tidlig 1600-tall til midten av 1700-tallet. Riket oppstod for å bekjempe Altan Khan, Tümen Zasagt Khan, og mandsjubeskytterne deres, og for oppnå kontroll over de mongolske folkene. I 1756 ble riket oppløst gjennom arverekkestrid og krig med Qing-dynastiet.
Det franske polarinstitutt – Paul Émile Victor
Det franske polarinstitutt – Paul Émile Victor (fransk: Institut polaire français – Paul Émile Victor, forkortet IPEV) er et fransk forskningsinstitutt. Etablert som Institut Francais pour la Recherche et la Technologie Polaires (IFTRP) i 1992. Polarinstituttet har 120 ansatte, 50 ved hovedkontoret i Brest i Bretagne og 70 ved de ulike feltstasjonene.
Polarinstituttets feltstasjoner:
Polarinstituttet er oppkalt etter den franske etnolog, polarforsker og oppdagelsesreisende Paul Émile Victor.
Tsjekkoslovakia under Vinter-OL 1948
Tsjekkoslovakia under Vinter-OL 1948. Førtisju sportsutøvere, hvorav seks kvinner, fra Tsjekkoslovakia deltok i åtte sporter under Vinter-OL 1948 i St. Moritz. Tsjekkoslovakia kom på ellevteplass med en sølvmedalje. Vladimír Zábrodský var Tsjekkoslovakias flaggbærer under åpningsseremonien.
Lillesand Fotballklubb
Lillesand Fotballklubb (stiftet 10. desember 2009) er en fotballklubb fra Lillesand i Agder. Klubbens hjemmebane er Lillesand Stadion i Holta og klubbfargene er sort og gult.
Historikk
I 2019 fusjonerte klubben med Lillesand Idrettslags fotballgruppe.
The Used
The Used er et punkrockband fra Orem, Utah. Bandet ble etablert i januar 2001, og kalte seg egentlig Used. De måtte bytte navnet til The Used, siden et Boston-band allerede hadde tatt navnet Used. The Used var også en stund kjent under navnet Something To Burn, og slapp ut noen få kopier av en CD under dette navnet, albumet het det samme som bandet da. I et intervju med vokalist Bert McCracken fortalte han at de ville bytte navn til Creed, men siden det allerede var et band som het det, ble de værende med The Used.
Flimmerhår
Flimmerhår er organeller – fine hår, omtrent 10 mikrometer lange –  som finnes på noen prokaryote og eukaryote celler. De er en type slimhinner som utfører rytmiske bevegelser i en bestemt retning. Alle dyr har flimmerhår, mens få planter har det. Flimmerhår finnes blant annet i luftveiene, der de fører partikler, bakterier og lignende i retning av svelget, og i egglederne, hvor de fører egget i retning av livmoren. Hos mange encellede organismer benyttes flimmerhår på overflaten til å fange opp næringspartikler, samt til bevegelse av organismen.
Piz Buin
Piz Buin er det høyeste fjellet i Vorarlberg i Østerrike og en av de høyeste toppene i fjellkjeden Silvretta, der det desidert høyeste fjellet er Piz Linard (på 3 410 m). Det opprinnelige navnet på retoromansk språk i den sveitsiske kantonen Graubünden er Piz Buin Grand. En svært lik fjelltopp i nærheten er kalt Piz Buin Pitschen, og har samme form som dette, men er litt lavere i høyden med sine 3 255 meter.
Man kan nå Piz Buin fra Wiesbadenerhytta i Østerrike ved å krysse Vermuntbreen og klatre opp Wiesbadenerryggen og så gå over Ochsentalerbreen til Buin-bruddet. Fra bruddet kan man gå i sikksakk oppover til toppen der man bare må overkomme en 20 meter skarp skråning før man kommer helt til toppen, hvor det finnes et gammelt trekors. Grensen mellom Sveits og Østerrike krysser toppen fra øst mot vest. Navnet Piz Buin er også brukt som varemerke av et verdenskjent solkremfirma som har hovedkvarter i Vorarlberg.
Laurine van Riessen
Laurine van Riessen (født 10. august 1987 i Leiden) er en nederlandsk skøyteløper.
Van Riessen debuterte i verdenscupen i november 2006. I sesongen 2008/09 fikk hun tredjeplass i det første verdenscupløpet på 1000 m, mens hun i neste runde ble nummer fem på 1500 m.
Sammen med Ingeborg Kroon og Natasje Bruintjes vant hun junior-VM i lag. I mars 2007 satte hun juniorverdensrekord på 1000 m.
Amund Sigurdsson
Amund Sigurdsson (født ca. 1400, død 1465), av adelsslekten Bolt, var en norsk opprørsleder.
Laurine van Riessen
Under Sommer-OL 2020 i Tokyo som ble arrangert i 2021, ble hun nummer 4 i lagsprint.
Amund Sigurdsson
Som sysselmann i Borgarsyssel ledet Amund bøndene på Østlandets oppstand mot kong Erik av Pommern i 1436. Denne reisningen sto i forbindelsen med Engelbrekt Engelbrektssons opprør. Han trengte inn i Oslo og tok bispegården der, men måtte deretter overgi seg (18. februar 1437) og inngå forlik med riksrådet, som lovet å tale hans sak hos kong Erik.
Holmestrand
Holmestrand er en kommune og by i landskapet Vestfold i Vestfold og Telemark fylke. Kommunen grenser i øst til Oslofjorden, i nord til Drammen og Øvre Eiker, i nordvest til Kongsberg og i sør til Horten, Tønsberg og Larvik.
Tettstedet Holmestrand har innbyggere per 1. januar. Andre tettsteder i kommunen er blant annet Gullhaug og Kleiverud som lå i tidligere Holmestrand kommune, Hof, Sundbyfoss og Eidsfoss som lå i tidligere Hof kommune, samt Sande, Galleberg, Klevjerhagen og Selvik som lå i tidligere Sande kommune.
I forbindelse med kommunereformen ble Holmestrand og Hof kommuner slått sammen fra 1. januar 2018, og fra 1. januar 2020 slo Holmestrand seg sammen med Sande kommune.
Historie
Historien til Holmestrand, «Byen under fjellet», er særlig knyttet til trelasthandel, seilskuter og aluminiumsindustri.
Holmestrand utgjorde en naturlig havn ved Oslofjorden der nederlenderne hentet tømmer allerede fra rundt 1550. I 1638 hadde Holmestrand eget tollsted, men i 1663 ble eksporthavnens tollsted opphevet og underlagt Tønsberg og i 1713 ladested. Holmestrand fikk byprivilegier 31. desember 1744 og 10. november 1752 og ble kjøpstad.
I 1880 hadde Holmestrand 40 fartøyer på tilsammen 10 292 tonn og med 341 manns besetning, men etter økonomisk nedgang og vanskeligere tider, ble næringslivet svekket mot slutten av århundret. Byen opplevde også en ødeleggende bybrann i 1884 da søndre del ble lagt i aske. I 1905 bestod byens handelsflåte av 15 fartøyer på 3431 bruttotonn, deriblant tre dampskip på 1064 tonn. I 1927 var flåten på fem dampskip på tilsammen 672 bruttotonn. Byens innbyggertall falt også svakt fra 2535 innbyggere i 1900 til 2204 i 1920 og 2146 i 1928.
Holmestrands plassering ved fjorden og nærhet til Oslo, samt byens frodige hager og utsikt fra fjellet, sørget også for sommerturisme med ferie- og badeliv. Som tredje by i Norge fikk Holmestrand sitt første kurbad i 1840, og hadde både varme og kalde havbad inn på 1900-tallet.
I 1881 ble Holmestrand stasjon åpnet med togforbindelse til Drammen og Oslo over Jarlsbergbanen, (etter 1930 kalt Vestfoldbanen). Fra 1902 til 1938 var stasjonen også tilknyttet Holmestrand-Vittingfossbanen (HVB) via et forbindelsesspor mellom Holmestrand stasjon (HVB). Holmestrand-Vittingfossbanen som blant annet fraktet tremasse fra Hvittingsfoss til utskipning i Holmestrand.
Etter andre verdenskrig opplevde byen igjen vekst, både i folketallet og næringslivet. En fabrikk for videreforedling av aluminium ble bygd rett sør for byen allerede i 1919. Bedriften ble i 1967 en del av Årdal og Sunndal Verk (ÅSV), for siden å bli kjøpt opp av Norsk Hydro i 1986. Fabrikken lagde aluminiumsprodukter, blant annet under det kjente varemerket HØYANG, med aluminium fra Høyanger. Råstoffet er i dag returmateriale.
Dagens kommune ble dannet i 2020 da Sande kommune og Holmestrand ble slått sammen. Kommunen er et resultat av tidligere kommuneendringer fra 1964 da Botne og Holmestrand ble slått sammen og fra 2018 da Hof og Holmestrand ble slått sammen.
Byvåpen
Holmestrands byvåpen ble tegnet av Andreas Bloch i 1898. Den sølvfargede eller hvite ørnen er hentet fra adelsvåpenet til Johan Henrik Tordenskiold. Han var i slekt med sjøhelten Peter Wessel Tordenskjold som erobret fregatten Hvide Ørn fra svenskene i 1715. Byvåpenet har tydelige symboler fra byens historie og flere detaljer enn moderne kommunevåpen:
Geologi
Holmestrand har en todelt berggrunn av avsetningsbergarter og størkningsbergarter. Eldst er avsetningsbergartene sandstein, skifer og konglomerat. Sandstein fra Silurtida ligger som ei smal stripe langs kysten, og under bysentrum, og ble til for 420 millioner år siden av elvesand fra fjellkjeden Kaledonidene i vest. Oppå denne ligger skiferlag og konglomerat fra karbontida for 300 millioner år siden. Disse lagene er for det meste skjult under ur og leiremasse, langs foten av brattskrenten. De inneholder fossiler av planter som levde på frodige elvesletter. Dette livet ble utslettet av basaltlavaer som kom opp fra revner i jordskorpa, og som bygde Holmestrandsfjellet og litt av platået inn til linja Solumås-Gjøklep-Vollsås-Brannåsen. Derfra og vestover ligger de litt yngre lagene av rombeporfyrlavaer som ble til under vulkanismens høydepunkt i Oslofeltet.
Brattskrenten fra Falkenstein til Sande er en erosjonskant som ble til ved at de bløte skiferlagene under lavafjellet ble gravd ut av elver og isbreer slik at det oppsto svære overheng som raste ned i store blokker(Paven feks). Prosessen fortsatte så lenge rasmassene ble fjernet av elver eller breer, helt til skrenten ble slik vi ser den nå. I Hillestad fins rester etter eksplosjonsartet vulkanisme i området Hillestadvannet-Eplerød. Trolig var det en vulkan der, en gang for 250-300 millioner år siden.
Næringsliv
Næringslivet i kommunen er preget av jordbruk og byens industri, særlig Hydros fabrikk for aluminiumsforedling, som på folkemunne kalles Nordisk. Ellers pendler mange til arbeid i Tønsberg, Drammen og Oslo.
Samferdsel
Nye Holmestrand stasjon åpnet for trafikk 28. november 2016. Stasjonen ligger inne i fjellet og har tre innganger:
Nordre inngang: Har kollektivterminal utenfor. Søndre inngang: Midt i Holmestrand sentrum. Fjellheis: Fra toppen av fjellet og ned til stasjonen, 70 meter under.
Toget bruker 1 time inn til Oslo S. Avgang én gang i timen fra 05 til 23 på hverdager. I tillegg kjøres ekstratog i rushtiden. Togene betjener også Oslo lufthavn Gardermoen og Sandefjord lufthavn Torp.
E18, som er hovedfartsåre for biltrafikken gjennom Vestfold sørover fra Oslo, gikk tidligere rett gjennom byen. Den ble imidlertid lagt i tunnel utenom bykjernen i 1983. I 2001 ble E18 flyttet vest i kommunen, og den meter lange Holmestrandtunnelen ble del av Riksvei 313, siden 2010 fylkesvei, som går langs fjorden.
Kultur
Forfatteren Olav Duun bodde i Holmestrand fra 1908 til sin død i 1939, og Olav og Emma Duuns hus er nå museum. Ramberg skole, der Duun var lærer, er flyttet til Reidvintunet (Hillestad) som skolemuseum m.m.
Byen er ellers kjent for kunstnersøstrene Harriet Backer (1845-1932 - kunstneren) og Agathe Backer Grøndahl (1847-1907- komponisten), forfatterene Nils Kjær og Kåre Holt og kunstneren Søren Onsager. Den gamle dikterstua til Kåre Holt er også flyttet til Reidvintunet.
Bibliotek
9. juni i 2017 åpnet det nye biblioteket i Holmestrand av daværende biblioteksjef Berit Borgen. Biblioteket ligger på Dr. Graaruds plass, med lekeplass, park og torg utenfor dørene. Nytt bibliotek hadde vært utredet i flere omganger siden 1990-tallet. Det ble endelig vedtatt av bystyret sommeren 2015, og kom i stand gjennom et offentlig-privat samarbeid. Holmestrand kommune sto som oppdragsgiver og Holmestrand utvikling AS bygget det.
Tusenårssted
I forbindelse med opprettelse av tusenårssted ble aksjonen «Prosjekt 1000-års-sted» satt igang. Aksjonen var et initiativ tatt av Holmestrand Rotaryklubb. I samarbeid med kommunen har de skapt plassen «Nysgjerrig» som ligger sentralt på bryggen i Holmestrand sentrum. Plassen er skapt som en forlengelse av Dr. Graaruds plass og sammen utgjør disse tusenårsstedet i kommunen. I sentrum for plassen står en statue med samme navn, som ble kjøpt inn til kommunens 250-årsjubileum.
Tusenårsstedet er opprettet på bakgrunn av ønsket om å profilere Holmestrand på en positiv måte, etter flere år med negativ omtale i pressen.
Parkeringsplassene på området er fjernet, og den har blitt hellelagt og statuen er blitt belyst. Bryggefronten er forbedret, og deler av bryggen har fått trapper ned til vannet – som et amfi. Det er blitt utsikt utover sjøen. Det vil ikke lengre være opplagsplass for båter om vinteren utenfor denne delen av bryggen.
Utdanning
Kommunen har åtte barneskoler; Botne skole, Ekeberg skole, Kleiverud skole, Hof skole (barne- og ungdomsskole), Haga skole, Galleberg skole, Selvik skole og Kjeldås skole nord i kommunen. I tillegg finnes den private skolen Holmestrand Internasjonale Montessoriskole. Det er tre ungdomsskoler; i tillegg til Hof skole, ligger også Gjøklep ungdomsskole, Sande ungdomsskole. I tillegg ligger Holmestrand videregående skole og Sande videregående skole også i kommunen.
Politikk
Kommunevalget 2019 for den nye sammenslåtte kommunen Holmestrand som inkluderer Sande kommune og den tidligere sammenslåtte kommunen av Holmestrand og Hof kommune 2019.
Antall stemmeberettigede ved kommunevalget 2019 i Holmestrand er 19,439. Antall forhåndsstemmer var 3,389.
Opptalte stemmer: 100 %. Resultat sist endret 10. september 2019 kl. 19:04.
Det ble talt opp 12,344 avgitte stemmer hvorav 12,198 var partistemmer og 146 var blanke og 70 ble forkastet.
Etter en søknad høsten 2022 fra varaordfører Ødeskaug så ble hun fritatt fra sitt mandat som varaordfører. Senterpartiets Per Harald Agerup overtok Ødeskaugs plass i formannskapet. Ny varaordfører, Camilla Maria Brekke (Ap), ble valgt i kommunestyremøtet den 28. september samme år.
Kirker
Holmestrand kommune har flere kirker:
Vennskapsbyer
Holmestrand er med i den største av alle nordiske vennskapsbykjeder, og har følgende vennskapsbyer:
Kjente personer med tilknytning til Holmestrand
Personene er ordnet kronologisk etter fødselsår
Askil Holm
Askil Lænd Holm (født 1. juni 1980) er en norsk musiker, låtskriver, plateprodusent fra Namsos og førstelektor ved Låtskriver-og artiststudiet på Universitetet i Agder.
Askil Holm var en av initiativtagerne til konseptet We Are Hello Show i Trondheim. «The Boy with the Boomerang» var også første låt på samlealbumet We Are Hello 4.1, som kom ut i september 2001. Gåte var også representert på skiva med «Kringelhauk».
I 2006 turnerte han sammen med Kurt Nilsen, Espen Lind og Alejandro Fuentes under navnet Lind, Nilsen, Fuentes, Holm. Sammen utga de konsertalbumet Hallelujah Live. De vant klassen årets hit for sangen «Hallelujah» under Spellemannprisen 2006.
Albumet Harmony Hotel fra 2007 er skrevet sammen med Kyrre Fritzner (deLillos & The Rambelins) og Martin Hagfors (The National Bank, Bigbang, Hellbillies & HGH). Albumet inneholder 11 poplåter, samt to bonus konsert-låter fra Oslo Spektrum i oktober i 2006. («Where the Angels Sleep» og «Ain't No Cure Loving You»)
Harmony Hotel har solgt 25,000 eksemplarer, og har mottatt gullplate i Norge.
I 2008 produserte Askil Holm Band et nytt album i samarbeid med Martin Hagfors & Mike Hartung fra Propeller Music Division som ble utgitt i september 2009 med tittel Rolling the Slow Bus Home. I 2012 ga han ut albumet Ei ny tid.
I 2014 ga Askil Holm sammen med produsent og låtskriver Freddy Holm fra Halden ut Midt i starten av livet
I 2015 var han sammen med artist og låtskriver Hilde Norbakken og Håvard Rem initiativtakerne til Norges første bachelor-studie "Låtskriving og artist" ved Universitetet i Agder i Kristiansand og tre år senere Norges første masterutdanning innen Låtskriving/Songwriting samme sted.
I 2019 turnerte han på sin største turné sammen med Kurt Nilsen, Espen Lind og Alejandro Fuentes under navnet Lind, Nilsen, Fuentes, Holm. De spilte 37 konserter derav 2 utsolgte konserter i Oslo Spektrum til ternigkast 5 i Aftenposten.
Barnebokmessa i Bologna
Barnebokmessa i Bologna, på italiensk La Fiera del Libro per Ragazzi og engelsk The Bologna Children's Book Fair, er verdens ledende internasjonale bokmesse for barne- og ungdomsbøker, samt salgsmesse for filmer og multimedia for barn. Messa varer ei knapp uke og blir arrangert hver vår i universitetsbyen Bologna i Italia. Den ble første gang holdt i 1964.
Innhold og omfang
Barnebokmessa i Bologna er først og fremst en handelsmesse og vareutstilling for bokbransjen, der forlag, salgs- og produksjonsfirmaer presenterer, kjøper og selger bøker og multimediaprodukter beregnet på barn og unge. Utstillinga fyller 20 000 m² fordelt på sju haller i byens faste messeområde. Den italienske delen er den største, men den internasjonale deltakelsen er betydelig. Arrangementet omfatter også bokfaglige seminarer, en åpen publikumsdag og en utstilling av internasjonale barnebokillustrasjoner.
Bokmessa omfattet i 2008 mer enn 1200 utstillere fra til sammen 66 land. Forfattere, illustratører og oversettere fra hele verden deltar som gjester og observatører. Messa blir også besøkt av omkring 800 akkrediterte journalister.
Norsk deltakelse
Flere norske forlag er representert med egne stands på bokmessa, gjerne ved siden av forlag fra andre nordiske land. Også Norla (senter for norsk skjønn- og faglitteratur i utlandet) deltar aktivt. I tillegg besøker enkelte norske forfattere, illustratører og bibliotekarer messa som et faglig og sosialt møtested.
Bologna Ragazzi Award
Arrangørene av barnebokmessa i Bologna deler årlig ut Bologna Ragazzi Award (BRAW), en internasjonal barnebokpris som går til de beste bidragene sendt inn fra forlag fra mange land. Prisen har stort sett vært delt i kategoriene fiction, non-fiction og new horizons. Den norske forfatteren og designeren Stian Hole vant denne prisen i klassen illustrert bok i 2007 med billedboka Garmanns sommer, mens tegneren Øyvind Torseter vant med sin nesten ordløse, katalogpregede billedbok Avstikkere året etter. Begge ble opprinnelig utgitt på Cappelen forlag.
Annet
IBBY (International Board on Books for Young People) deler ut sin pris H.C. Andersen-prisen under messa. Fra 2009 blir i tillegg vinneren av Litteraturprisen til minne om Astrid Lindgren (ALMA), verdens største barnebokpris, bekjentgjort under messa ved en direktesending fra Sverige.
Bokmessa i Frankfurt er en annen viktig arena for handel med norske og internasjonale barnebøker.
Wimbledon-turneringen 1979
Wimbledon-turneringen 1979
Fylkesvei 2502
Fylkesvei 2502 går mellom Melbybråten og Hovi i Øystre Slidre kommune. Veiens lengde er 4,5 km.
Frem til 2019 hadde veien betegnelsen fylkesvei 285 (Oppland).
Thomas Parr
Thomas Johannes Lauritz Parr (født 13. mai 1862 i Drøbak, død 12. august 1935 i Bergen) var en norsk psykolog, skolemann, skribent og statsstipendiat.
Han tok eksamen ved Kristiania handelsgymnasium 1877, og arbeidet ved kontor 1877-82 før han tok artium 1883, og i de neste syv årene studerte ulike fag: filologi, filosofi, historie og fransk. Han avla sproglig-historisk lærereksamen i 1890, og var fra 1882 ansatt ved Tank skole i Bergen, fra 1900 ved Bergen katedralskole.
Parrs hovedområde som skribent og samfunnsdebattant var det etisk-pedagogisk-psykologiske; han hevdet at «en arbeider med en noenlunde klar forestilling om sitt livs mål og midler som medlem av samfunnet har en mer verdifull dannelse enn den lærdeste professor uten en slik dannelse» (i tidsskriftet Vor ungdom, 1894). Han agiterte også for at undervisningen i større grad måtte ta hensyn til elevenes anlegg, modenhetsgrad og arbeidsevne.
Han tok doktorgraden i 1913 på avhandlingen Følelsesbetoningens intellektuelle egenværdi: Er der nogen grund til en dualisme mellem erkjendelse og følelse? (utgitt som bok 1912; oversatt til Der intellektuelle Eigenwert der Gefühlsbetonung : Ist der Dualismus zwischen Erkenntnis und Gefühl berechtigt? 1923)
Statsstipendiat fra 1919 til 1923. Medlem av Vitenskapsakademiet fra 1917.
Familie
Han var sønn av Hans Henry Parr (1811–91) og Laura Jørgensen (1826–92). Faren var skipsreder i Drøbak av Parr (slekt). Thomas giftet seg med Helga Eide (1865–), søster av Egil Eide. Sønnen Albert Eide Parr (1900–91) ble marinbiolog og zoolog i USA.
Bert McCracken
Robert Edward McCracken (født 25. februar 1982), bedre kjent som Bert McCracken er en amerikansk musiker som er kjent som vokalist i bandet The Used.
Tåkeskog
Tåkeskog er en biotop dominert av tett skog i fuktige, tropiske og høytliggende områder, typisk mellom 2 000 og 3 000 moh i skråningene av tropiske fjell. Tåkeskog er derfor ofte synonym med montan regnskog.
I tropiske områder er gjerne luftfuktigheten svært høy i sånne høyder, og skogen preges av tilnærmet konstant tåke og skodderegn. Trærne er som oftest ikke like høye som i tropisk regnskog, og et særtrekk for trærne er svært mange epifytter, blant andre orkideer og planter i ananasfamilien. Mange steder er det tette tepper av moser, både på trærne og på skogbunnen. Det meste av denne biotopen finnes i Asia, mens resten er fordelt på Latin-Amerika med 25 % og Afrika med 15 %. Tåkeskog finnes ikke i Europa, men i regnfulle områder på Kanariøyene, Azorene og Madeira vokser en skogtype (laurisilva) med et stort innslag av laurbærtrær, som kan karakteriseres som tåkeskog.
Tåkeskoger har gjerne svært stort biologisk mangfold, blant annet finnes det her mange unike arter av fugler og sommerfugler som ofte har meget begrensede utbredelser og derfor er svært sårbare for hogst eller andre miljøendringer. I dag går arealene tilbake på grunn av klimaendringer, aktiviteter i samband med vegbygging og hogst, og vekst i landbruksareal. Tilbakegangen gjør mange forskere uroa fordi områdene er kilde for reint vann til mange millioner mennesker og fordi biotopen holder et rikt mangfold.
Estrid av obotritterne
Estrid av obotritterne (født ca. 970, død ca. 1035) var en svensk dronning og gift med Olof Skötkonung av Sverige. Deres sønn Anund Jakob ettertrådte kong Olof i 1022 etter farens død. De hadde også en datter ved navn Ingegjerd Olofsdatter som var lovet bort til Olav Digre av Norge, men ble i stedet giftet bort til en fyrste i Novgorod, Jaroslav I av Kiev.
Olof Skötkonung var den første konge i Sverige som regnes som kristen. Han hadde under et krigstokt røvet med seg en slavisk kvinne ved navn Edla som han tok til seg som frille. Edla fødte ham to barn, sønnen Emund den gamle og datteren Astrid Olofsdatter. Sistnevnte ble gift med kong Olav Digre da den første avtalen med Olofs datter Ingegerd ble brutt. Fredsavtalen med Norge ble da opprettholdt til tross for at ekteskapet var imot Olofs vilje. Da Olof giftet seg var det med en kristen kvinne, Estrid (et annet navn kan være Astrid), men som også var av slavisk bakgrunn fra folkeslaget obotritterne i nordøstlige Tyskland. Antagelig var Estrid av kongelig eller adelig byrd og at ekteskapet var en dynastisk allianse.
Det er få kunnskaper om Estrid, bortsett fra at Snorre Sturlason gir både Estrid og Olof dårlig attest i Olav den helliges saga. Olof blir fremstilt som tverr og sur og en mann som bryter sitt ord. Hans dronning Estrid blir beskrevet som «stor på det og var ikke god mot stebarna sine».
Vitenskapelig notasjon
Med Vitenskapelig notasjon i matematikken menes å uttrykke tallstørrelser som tierpotens, det vil si en potens der grunntallet er 10. Dette er meget anvendelig for å uttrykke svært store og svært små tall.
Vitenskapelig notasjon, som også kalles eksponentiell notasjon, skrives slik: 10^b eller eventuelt a · 10^b der b er eksponenten og koeffisienten a et reelt tall.
Store tall har positiv eksponent og små tall (mellom 1 og -1) har negativ eksponent.
For store tall uttrykker eksponenten antall nuller i tallet.
Eksempler:
1 000 000 000 000 skrives 1012.
For små tall uttrykker en negativ eksponent en brøk med en tilsvarende positiv eksponent i nevneren.
10-b = 1\over10^b
En milliondel kan således skrives 10-6 (uttales "ti i minus sjette")
For å uttrykke tall som ikke starter på et ettall og med flere gjeldende siffer benyttes den generelle formen a \cdot 10^b der a beskriver de gjeldende sifferne.
Eksempler: 47 500 000 kan skrives som og
0,000 000 000 000 000 000 000 012 kan skrives som 12 \cdot 10-24
Det finnes flere valgfire måter å dele et stort tall mellom koeffisienten a og eksponenten b
23 kg
Det er imidlertid mest vanlig å velge koeffisienten a slik at 1 ≤ |a| < 10. Dette kalles normalisert form.
Ingeniørnotasjon
Ingeniørnotasjon går ut på å begrense eksponenten b til multipler av 3. Denne notasjonen er derfor ikke alltid normalisert. Tall på denne formen er enkle å lese høyt ved å bruke prefikser som mega og nano. For eksempel, 15,7 · 10−9 meter kan leses og skrives som "femten komma sju nanometer" eller 15,7nm. Tera (T) e12, Giga (G) e9, Mega (M) e6, kilo (k) e3, milli (m) e-3, mikro (my) e-6, nano (n) e-9, pico (p) e-12, femto (f) e-15, atto (a) e-18.
Carl Deichman
Carl Deichman (født rundt 1700 i Odense i Danmark, død 21. april 1780 i Porsgrunn) var en dansk-norsk verkseier, kanselliråd, mesén og boksamler.
Vitenskapelig notasjon
Eksponentiell notasjon
De fleste kalkulatorer og mange dataprogrammer viser veldig store og veldig små tall med vitenskapelig notasjon. Men siden eksponenter som 109 ofte ikke kan vises på en god måte på i disse sammenhengene, enten på grunn av små LCD-skjermer eller begrensninger i tegnsettet, brukes ofte en litt annen notasjon: "·10" byttes ut med bokstaven E eller e (forkortelse for eksponent). Merk at dette ikke er relatert til den matematiske konstanten e. Med denne notasjonen er ikke eksponenten forhøyd, men skrives på samme måte som koeffisienten (f.eks. E−8 ikke E−8). Ofte skriver man fortegnet til eksponenten selv om den er positiv, altså E+13 i stedet for E13. Eksempel: 3.3156E+24 og 3.3156e24 er det samme som 3.3156·1024.
Bian
Bian er et tidligere navn på den kinesiske storbyen Kaifeng,
Carl Deichman
Familiebakgrunn
Carl Deichmans foreldre var Bartholomæus Deichman og Else Rosenmeyer. Begge var født i Danmark, men emigrerte etterhvert til Norge, hvor de levde resten av livet. Faren var stiftsprost, og ble senere biskop av Christiania. Bartholomæus Deichman og Else Rosenmeyer fikk seks barn, tre jenter og tre gutter. Den ene datteren giftet seg med Herman Leopoldus Løvenskiold, og de etterlot seg en stor etterslekt. Herman Løvenskiold eide forøvrig Borgestad gård, hvor Carls mor tilbragte sine siste år.
Carl Deichmans eksakte fødselsdato er ikke kjent fordi kirkebøkene gikk tapt da Viborg domkirke brant i 1726. Han fikk undervisning hjemme i latin, språk, historie og statsvitenskap. Fra 1712 bodde familien i Christiania, der faren var blitt biskop.
Carl Deichman ble først pasje og i 1726 hoffjunker ved kong Fredrik IVs hoff i København. Der forble han til kongen døde i 1730.
Karriere
Etter 1730 ble han auskultant i Bergværksdirektoriet på Kongsberg og assessor i Overhofretten i Norge i 1733, og dessuten virkelig kanselliråd. Etter å ha mottatt arv etter farens bror admiral Evert Deichman, ble Carl og den eldre broren Vilhelm Deichman medeiere i Fossums og Bolvigs jernverker ved Skien i 1734-1741. Jernverkene eide de sammen med familien Løvenskiold, som til slutt kjøpte ut deres andel. Fra 1753 var de også en tid medeiere i Eidsfos Jernverk.
Begge brødrene var bosatt i Porsgrunn, hvor Carl fremfor alt beskjeftiget seg med sine vitenskapelige samlinger i forskjellige retninger og til dels med vitenskapelig forfatterskap og litterær korrespondanse i sann rokokkotids ånd, for eksempel med Hans Gram, Henrik Hielmstierne, Peter Frederik Suhm, Jacob Langebek og Gerhard Schøning. I 1750 ble Carl Deichman medlem av Det kongelige danske Selskab for Fædrelandets Historie og i 1758 av Videnskabernes Selskab.
Etter at broren Vilhelm døde ugift i Porsgrunn 26. februar 1769, ble Carl Deichman ifølge deres gjensidige testamente av 20. februar samme år eneeier av den ikke ubetydelige felles formuen deres samt samlingene av bøker og naturalier. Disse samlingene (som innbefattet bøker, manuskripter, natur- og kunstgjenstander, mynter, oldsaker med mer) skjenket Deichman ved testament av 28. februar 1780 til offentlig bruk i Christiania, sammen med en kapital på 2000 riksdaler til bibliotekets forøkelse.
Han døde ugift i Porsgrunn i 1780. Ved sin død hadde Deichman opparbeidet en betydelig boksamling på 6,000 bind.
Forfatterskap
Foruten en rekke avhandlinger om mineralogiske og historiske emner, har Deichman også etterlatt mange andre interessante opptegnelser. En del av disse øvrige opptegnelsene sørget Carl Deichman selv for å få trykket i bokform, dels er de tilgjengelige annetsteds. Det dreier seg for det meste om faghistoriske betenkninger og artikler, hvorav en del senere er trykt, for eksempel i Meddelelser fra det norske Rigsarkiv, bind I.
Setesdølen
Opplag
Bekreftede netto opplagstall fra Mediebedriftenes Landsforening:
Grimstad Adressetidende
Grimstad Adressetidende (lokalt ofte bare kalt «Adressa») er en lokal avis for Grimstad i Aust-Agder. Avisen gis ut i tabloidformat, tirsdag, torsdag og lørdag. Avisen ble etablert i 1856. Grimstad Adressetidende fikk «småavisprisen» i 1991.
Tvedestrandsposten
Tvedestrandsposten er en avis som blir utgitt i Tvedestrand i Agder. Den ble grunnlagt 1872 av Arne Garborg.
Grimstad Adressetidende
Historie
Boktrykker J. P. Nielsen, som tidligere hadde utgitt og redigert Kragerø Adresse i Kragerø, startet utgivelsen av Grimstad Adressetidende i 1856. Grimstad var den gang i rask utvikling med skipsfart, skipsbygging og handel, men byen hadde ingen avis. Behovet for informasjon ble til en viss grad dekket av Vestlandske Tidende i Arendal.
Raggsteindalen Høyfjellsstue
Raggsteindalen Høyfjellsstue er en privateid og familiedrevet turisthytte/høyfjellshotell beliggende ved Strandavatnet i Hol kommune i Buskerud. Hytten ligger på nordsiden av Hallingskarvet, hvor Raggsteindalen vider seg ut mot vannet. Den nåværende hytten ble opprinnelig bygget i 1933, siden ombygget og påbygget i 1959, 1963, 1987 og 1991. Per i dag har hytten 80 sengeplasser, fordelt på eldre rom, og nyere rom med eget bad. Hytten har i alle år vært drevet av familien Villand.
Grimstad Adressetidende
Historie
Første nummer kom i januar 1856, men nøyaktig dato er ikke kjent. Det eldste bevarte eksemplar av avisen er datert 2. januar 1857. I de første årene ble Adressetidende utgitt i firesiders tospaltet format med et opplag på 50 eksemplarer. Det var to utgivelsesdager i uken, og abonnementet kostet 12 mark i året (justert for konsumprisindeks til 2009= ca. kr. 400,-). Avisen ble trykket i Demants hus i Storgaten (Storgaten 36).
Bóbr
Bóbr (tsjekkisk: Bobr; tysk: Bober) er en elv som renner gjennom nordlige deler av Tsjekkia og sørvestlige deler av Polen. Elven er en av Oders sideelver, og er med 279 km den tiende lengste i Polen. Nedslagsfeltet er på 5,874 km². Elvens lengde i Tsjekkia er kun 3 kilometer.
Tyrkia under Vinter-OL 1948
Tyrkia under Vinter-OL 1948. Fire sportsutøvere fra Tyrkia, alle menn, deltok i én sport, alpint, under Vinter-OL 1948 i St. Moritz. Tyrkia vant ikke noen medaljer, beste plassering var en 58.-plass i slalåm.
Raggsteindalen Høyfjellsstue
Fra Raggsteindalen går det stier videre til Geiterygghytta, Geilo, Haugastøl, Iungsdalen og Finse. Lordehytta er også tilgjengelig herfra, langs stien til Haugastøl. Også Folarskardsnuten kan nås fra Raggsteindalen. Det er den høyeste toppen på Hallingskarvet.
Grimstad Adressetidende
Historie
I 1866 fikk avisen ny eier, boktrykker Claus Winther Kamstrup Rosenkilde. Han hadde erfaring først fra Lillehammer Tilskuers trykkerier og senere fra Regjeringstrykkeriet i København. I begynnelsen av 1860-årene flyttet han til Arendal og arbeidet i Vestlandske Tidende til han overtok Grimstad Adressetidendes forlagsrett og trykkeri. I det første nummeret i 1867 var Rosenkilde redaktør.
C. W. K. Rosenkilde kjøpte i 1869 bankbokholder Abraham Gjesdals hus i Storgaten (Storgaten 39), og avisen flyttet dermed inn i de lokaler hvor man fremdeles holder til, riktignok med nybygg og store utvidelser i årenes løp. Den gamle håndpresse fra boktrykker Nielsens tid ble skiftet ut i 1883, og avisens opplag steg jevnt i årene fremover. Ved århundreskiftet var abonnenttallet ca. 500, og i 1918 ca. 1700.
I’ve Got A Lovely Bunch of Coconuts
«I've Got a Lovely Bunch of Coconuts» er en britisk noveltysang («underholdningssang») skrevet av Fred Heatherton i 1944. Sangen handler om kokosnøttkasting på tivolier.
Grimstad Adressetidende
Historie
Avisen har vært partiorgan for Høyre.
Redaktører
I en tidlig periode hadde også avisen «politisk redaktør», blant andre Aron Eidsvig, Hans Nielsen Bakke og Joh. S. Havstad
Teknisk utvikling
Avisen ble først trykt ved hjelp av en mindre håndpresse. I 1883 ble det tatt i bruk en «moderne hurtigpresse for haandkraft». Den gamle ble solgt som skrapjern. I 1918 ble det innkjøpt «en ny moderne hurtigpresse for elektrisk kraft og sættemaskine». I 1971 forlot man blysettingen og gikk over til fotosats og offset-trykk. Første avis i den nye utforming er datert 15. oktober 1978. Som første avisen på Sørlandet kom Adressa på nett i 1996. 12 år senere ble sidene lansert i ny versjon og utforming på www.gat.no.
I’ve Got A Lovely Bunch of Coconuts
Norske versjoner
Egil Hagen, Erik Diesen og Fredrik Friis har skrevet norske tekster. Hagens og Diesens versjoner bærer tittelen «Kokosnøtten». Friis' versjon heter «Pappa, jeg få'kke opp min kokosnøtt»